钦定古今图书集成/明伦汇编/氏族典/第398卷 > 李鲁生
## 钦定古今图书集成/明伦汇编/氏族典/第398卷 > 李鲁生

按《明外史李蕃传》：“李鲁生，霑化人。知邢台、邯郸、仪封、
祥符四县，擢兵科给事中。由座主魏广微通于魏忠
贤，卑污奸险，常参密谋。时有‘十孩儿’之号，鲁生其一
也。迁左给事中，典试湖广。冒宁、锦功，进太仆少卿。庄
烈帝即位，给事中汪始亨、御史张三谟交章发其奸，
始罢去。御史汪应元再劾之，乃削籍。”逆案定，遣戍。